Eesti kosmosebüroo

Eesti kosmosebüroo on Ettevõtluse Arendamise Sihtasutuse (EAS) koosseisu kuuluv üksus, mille eesmärgiks on Eesti ettevõtjate ja Teaduste Akadeemia asutuste kaasamine Euroopa Kosmoseagentuuri (ESA) programmidesse. Büroos töötab alaliselt kolm EASi töötajat ning vajadusel kaasatakse büroo tegevusse inimesi ka väljastpoolt sihtasutust.

Eesmärgid

EASi kosmosebüroo peamised tegevused on:
 ettevõtjate nõustamine ESA projektide koostamisel, taotlemisel, elluviimisel ja aruandluse koostamisel;
 koostööprojektide algatamine, hindamine/valimine, haldamine;
 Eesti ettevõtjate ja Teaduste Akadeemia asutuste teavitamine ESA teaduspotentsiaali ja infrastruktuuri võimalustest ning Eesti teadusvõimekuse vahendamine ESAsse.
 ESA programmide vahendamine Eestisse;
 Kosmosevaldkonna koolituste, seminaride ja ürituste korraldamine ning kosmose ettevõtluse propageerimine ja nõustamine;
 Eesti esindamine ESA juhtorganites ning Eesti delegatsiooni tegevuse juhtimine ja praktiline korraldamine;
 ettevõtjate nõustamine EUMETSATi hangetel osalemisel;
 osalemine Rahvusvahelise Astronautika Föderatsiooni (IAF) tegevuses ning Rahvusvahelisel Astronautikakongressil (IAC)

Viited

Kosmoseorganisatsioonid
Eesti asutused